CELEX: 62008TN0153
Language: fi
Date: 2008-04-25 00:00:00
Title: Asia T-153/08: Kanne 25.4.2008 — Shenzhen Taiden Industrial v. SMHV — Bosch Security Systems (viestintälaitteita esittävä malli)

21.6.2008   
            
            
               FI
            
            
               Euroopan unionin virallinen lehti
            
            
               C 158/21
            
         Kanne 25.4.2008 — Shenzhen Taiden Industrial v. SMHV — Bosch Security Systems (viestintälaitteita esittävä malli)
   (Asia T-153/08)
   (2008/C 158/35)
   Kannekirjelmän kieli: englanti
   Asianosaiset
   
      Kantaja: Shenzhen Taiden Industrial Co., Ltd (Shenzhen, Kiina) (edustajat: asianajajat M. Hartmann ja M. Helmer)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Bosch Security Systems BV (Eindhoven, Alankomaat)
   Vaatimukset
   
               —
            
            
               sisämarkkinoiden harmonisointiviraston (tavaramerkit ja mallit) kolmannen valituslautakunnan asiassa R 1437/2006-3 11.2.2008 tekemä päätös on kumottava
            
         
               —
            
            
               SMHV on velvoitettava korvaamaan oikeudenkäyntikulut, mukaan lukien ne kulut, jotka ovat aiheutuneet valituslautakunnassa käydystä menettelystä.
            
         Oikeudelliset perusteet ja pääasialliset perustelut
   
      Rekisteröity yhteisömalli, jonka mitättömäksi julistamista on vaadittu: Malli ”viestintälaitteet” -tuotetta varten — rekisteröity yhteisömalli N:o 214903-0001
   
      Yhteisömallin haltija: Kantaja
   
      Yhteisömallin mitättömäksi julistamista koskevan vaatimuksen esittäjä: Vastapuoli valituslautakunnassa
   
      Mitättömäksi julistamista koskevan vaatimuksen esittäjän todisteena esittämä mallioikeus: Koninklijke Philips Electronics NV:n tunnetuksi tekemä aikaisempi malli, joka on rekisteröity kansainväliseksi malliksi N:o DM/055655
   
      Mitättömyysosaston ratkaisu: Mitättömäksi julistamista koskeva vaatimus hylättiin
   
      Valituslautakunnan ratkaisu: Mitättömyysosaston ratkaisu kumottiin ja riidanalainen mallioikeus julistettiin mitättömäksi
   
      Kanneperusteet: Neuvoston asetuksen N:o 6/2002 63 artiklan 1 kohtaa on rikottu, koska kolmas valituslautakunta tukeutui mitättömäksi julistamista koskevan vaatimuksen esittäjän tosiseikkoja koskeviin väitteisiin, joiden tueksi ei ole esitetty näyttöä. Neuvoston asetuksen N:o 6/2002 4 artiklan 1 kohtaa ja 6 artiklan 1 kohtaa on rikottu, koska kolmas valituslautakunta erehtyi, kun se katsoi, että riidanalaiselta mallilta puuttuu yksilöllinen luonne ja koska se ei arvioinut ja verrannut kyseisiä malleja asiantuntevan käyttäjän näkökulmasta.